**Vejledning og skemaer**

**Generel information**

Kvalifikationsordningens formål er at etablere en liste over kvalificerede entreprenørvirksomheder for Banedanmark ved anlægs – og fornyelsesarbejder indenfor ordningens fagområder.

Optagelse på kvalifikationsordningen er ikke ensbetydende med, at virksomheden er garanteret opgaver i Banedanmark regi.

Optagelse på ordningen medfører, at virksomheden kan blive inviteret til at afgive bud på konkrete opgaver inden for fagområderne omfattet af ordningen. Udvælgelsen, blandt de på ordningen optagne virksomheder, der inviteres til at afgive bud, sker på baggrund af en konkret vurdering fra opgave til opgave.

Kvalifikationsordningen er tidsubegrænset og løber fra 13.12.2016 indtil Banedanmark vælger at lade kvalifikationsordningen ophøre.

Ansøgning om optagelse på ordningen kan af ansøger udfærdiges på sprogene dansk, svensk, norsk eller engelsk. Herudover kan eventuelt fortrykt materiale, standardbilag og offentlige erklæringer vedlægges på tysk eller fransk. Udbudsmaterialet vil normalt være på dansk. Endvidere skal tilbud normalt afgives på dansk, ligesom arbejdssproget i forbindelse med udførelse normalt vil være på dansk. I enkelte projekter kan sproget være engelsk.

I enkelte kontrakter kan det forekomme, at Banedanmark indkøber delydelser på vegne af andre myndigheder.

En anmodning om optagelse på kvalifikationsordningen for entreprenørvirksomheder består af det fælles europæiske udbudsdokument (European Single Procurement Document, ESPD’et) og eventuelle støtteerklæringer. Ansøger skal udfylde del II-VI i ESPD’et.  
For danske virksomheder henvises der endvidere til Konkurrence- og Forbrugerstyrelsens vejledning ”Det elektroniske ESPD – Sådan virker det”. Ansøger opfordres til at sætte sig grundigt ind i vejledningen.   
Ordregiveren kan på ethvert tidspunkt under proceduren bede ansøger/tilbudsgiver om at indsende dele af eller hele dokumentationen, jf. udbudslovens § 151, hvis det er nødvendigt for at sikre en korrekt afvikling af proceduren.

Det fælleseuropæiske dokument (ESPD’et) findes som en xml-fil. Xml-filen virker udelukkende sammen med Kommissionens elektroniske ESPD-tjeneste og kan kun åbnes derfra. Hvis man forsøger at åbne xml-filen ved at dobbeltklikke på filen, kommer der udelukkende koder frem. Filen skal derfor downloades på en computer, og denne kan efterfølgende åbnes via følgende link: <https://ec.europa.eu/tools/espd>

For at åbne filen skal man som ansøger først vælge ”Jeg er en økonomisk aktør” og dernæst ”Importere ESPD”. Herefter uploader man xml-filen, der er downloadet på computeren.

**Betingelser som de økonomiske aktører skal opfylde for at få adgang til ordningen:**

Konsortiedeltagere/sammmenslutninger af virksomheder skal – hvis de ansøger om optagelse på kvalifikationsordningen - hæfte solidarisk, direkte og ubegrænset for tilbud og opfyldelse af en tildelt kontrakt. Mangler ansøger en eller flere kompetencer inden for et fagområde, og er ansøger af denne grund nødsaget til at bruge en underleverandør for at opfylde en disciplin, skal ansøgningen vedlægges en bindende underleverandørerklæring. Erklæringen skal indeholde et bindende tilsagn fra underleverandøren om at stå til rådighed for ansøger, hvis ansøger vinder en opgave i Banedanmark regi. En ansøger kan ansøge med en bindende underleverandørerklæring generelt til brug for fremtidige projekter eller til brug for et konkret udbud

Det er en betingelse i henhold til ILO konvention nr. 94, at virksomheder, der udfører entreprenørarbejde for Banedanmark, sikrer deres ansatte løn- og arbejdsvilkår i overensstemmelse med danske vilkår, ligesom de skal sikre lignende forhold for virksomhedens eventuelle underentreprenører.

I forbindelse med tildeling af kontrakt stiller Banedanmark krav om en garanti fra en af Banedanmark godkendt garant til sikkerhed for opfyldelse af kontrakten, jf. AB 92/ABT93. Herudover forbeholder Banedanmark sig ret til at kræve indeståelse fra moderselskabet for opfyldelse af kontrakten.

Foruden ESPD skal ansøgning om optagelse på kvalifikationsordningen i så kort form som muligt og med nummerering som anført nedenfor fremsendes sammen med oplysninger /dokumentation for følgende:

1) En **kort** beskrivelse af ansøgers virksomhed og organisation.

2) Skema med ansøgers nettoomsætning. Angives I nedenstående skema eller i ESPD’et. Ansøgers nettoomsætning skal være på minimum 25 mio. DKK

3) Erklæring om ansøgers samlede omsætning i de sidste 3 år indenfor de fagområder, der søges optagelse på. Dvs., at hvis ansøger søger om optagelse inden for 3 fagområder, skal ansøger oplyse om omsætningen inden for hver af de 3 fagområder

4) Bevis for optagelse i handels- eller selskabsregistre, som foreskrevet i den medlemsstat, hvor virksomheden er etableret

5) Liste over relevante bygge- og anlægsarbejder, der er udført inden for de seneste 5 år ledsaget af attester for tilfredsstillende udførelse og resultat for de betydeligste arbejder

6) Beskrivelse af ansøgers kvalitets- og miljøledelsessystem. Ansøger skal ligeledes beskrive arbejdsmiljøet, herunder virksomhedens egenkontrol (kontrol på efterlevelse af ledelsessystemer, forebyggelse af og opfølgning på ulykker, sikring af fornødne kompetencer og uddannelser etc.)

7) Bekræftelse på at ansøger er bekendt med ILO konvention nr. 94 og dennes betydning ved tildeling af kontrakter.

* Herunder beskrivelse af virksomhedens håndtering af udenlandsk arbejdskraft, blandt andet håndtering af de kulturelle og sproglige barrierer blandt andet i forbindelse med vejledning og instruktion etc.

8) Bekræftelse på at relevante medarbejdere er fortrolige med danske standarder og europæiske standarder og harmoniseringsdokumenter for de afkrydsede fagområder.

**Bemærkninger**

Ad 2) Rigtigheden af ansøgers oplysninger skal bekræftes af ansøger med stempel og underskrift.  
Virksomheden skal minimum have en nettoomsætning på 25 mio. DKK

Ad 4) Ansøgningen skal vedlægges udskrift fra handels- eller selskabsregistre. Banedanmark anvender dette til at sikre, at virksomheden er registreret korrekt, og til at se virksomhedens tegningsregler.

Ad 5) Informationerne bruges til vurdering af om Banedanmark finder referencerne tilstrækkelige til optagelse.

Eventuelle certifikater fra tidligere/nuværende ordregivere kan vedlægges ansøgningen.

Hvis opgaver er udført i konsortium, eller hvis ansøger har medvirket som underentreprenør, anføres det, hvilken del ansøger har udført.

|  |  |
| --- | --- |
| **Fagområder** | **Afkryds** |
| Maskinel sporbygning inkl. udskiftning af sveller, skinner, dræn og ballast samt ballastrensning og ballastsupplering m.v. |  |
| Manuel sporbygning inkl. udskiftning af sveller, ballast og udveksling af sporskifter og sporskiftedrev m.v. |  |
| Jord- og betonarbejde i forbindelse med baneprojekter herunder dæmnings-, afvandings- og ledningsarbejde og arbejde i forbindelse med forurenet jord. |  |
| Konstruktioner i forbindelse med baneprojekter inkl. bro- og tunnelkonstruktioner samt perroner. |  |
| Sporstopning, sporjustering og ballastsupplering m.v. |  |
| Ballastboringer med forundersøgelser af ballast, forurening m.v. |  |
| Kørestrømsarbejde i forbindelse med baneprojekter inkl. udskiftning af master og fundamenter m.v. |  |
| Stærkstrøm i forbindelse med baneprojekter i øvrigt herunder sporskiftevarme. |  |
| Sikringstekniske arbejder. |  |
| Arbejdsmiljøkoordinator |  |

**Skemaer**

den

CVR nr.

(Underskrift og firmastempel)

N**edenstående skema udfyldes og indsendes sammen med ansøgningen.**

**Hovedtal**

**Beløb i t.DDK Nyeste -2 Nyeste -1 Nyeste regnskab**

**Resultat**

Nettoomsætning xx xx xx

den

CVR nr.

(Ansøgers underskrift og stempel)